OpenLLM-France/wikimedia huggingface dataset:
# Parc Nacional de Samur-Yalama

El Parc Nacional de Samur-Yalama (en àzeri: Samur-Yalama Milli Parkı) és un parc nacional a l'Azerbaidjan. Va ser establert pel decret del President de l'Azerbaidjan, Ilham Alíev, en una zona del districte de Xaçmaz l'5 de novembre de 2012. Té una superfície de 117,72 quilòmetres quadrats.

## Referències

* ↑ «Azərbaycan Prezidentinin Rəsmi internet səhifəsi - SƏNƏDLƏR » Sərəncamlar» (en àzeri). [Consulta: 28 desembre 2019].

## Enllaços externs

* Lloc Web Oficial: Parc Nacional de Samur-Yalama - Ministeri d'Ecologia i Recursos Naturals de l'Azerbaidjan (anglès)
# Paxton (Califòrnia)

Paxton és una concentració de població designada pel cens dels Estats Units a l'estat de Califòrnia. Segons el cens del 2000 tenia 21 habitants.

## Demografia

Segons el cens del 2000, Paxton tenia 21 habitants, 9 habitatges, i 5 famílies. La densitat de població era de 23,2 habitants/km².
Dels 9 habitatges en un 44,4% hi vivien nens de menys de 18 anys, en un 44,4% hi vivien parelles casades, en un 11,1% dones solteres, i en un 44,4% no eren unitats familiars. En el 44,4% dels habitatges hi vivien persones soles el 44,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 3,4.
Per edats la població es repartia de la següent manera: un 38,1% tenia menys de 18 anys, un 0% entre 18 i 24, un 38,1% entre 25 i 44, un 23,8% de 45 a 60 i un 0% 65 anys o més.
L'edat mediana era de 28 anys. Per cada 100 dones de 18 o més anys hi havia 160 homes.
La renda mediana per habitatge era de 56.250 $ i la renda mediana per família de 56.250 $. Els homes tenien una renda mediana de 43.750 $ mentre que les dones 0 $. La renda per capita de la població era d'11.621 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paxton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Paxton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Svend Christian Felumb

Svend Christian Felumb (Copenhaguen, 25 de desembre de 1898 - 16 de desembre de 1972) va ser un oboista i director d'orquestra danès.
Era fill del fabricant de pianos Jens Emil Felumb (1842-1920) i Sophie Charlotte Amalie Bense (1863-1923). Ja de ben petit va mostrar molt interès en la música, i durant els seus anys de batxillerat va exercir com a organista suplent en diverses esglésies de Copenhaguen. Va estudiar a la Universitat de Copenhaguen amb Ludolf Nielsen, i a París va estudiar oboè amb Louis Bleuzet i va ampliar els coneixements musicals amb Paul Vidal. Va realitzar el seu primer concert amb aquest instrument amb la Filharmònica de Copenhaguen el 1919.
El 28 de setembre de 1923 es va casar a Brooklyn amb Wera Dahl, nascuda el 18 de desembre de 1901, filla de l'agent de canvi Eli Dahl i d'Emilie, de soltera Andersen. Van tenir dos fills: Réné, nascut el 28 de setembre de 1925 i Ejvind Emil, nascut el 22 de novembre de 1930.
Des de 1924 fins a 1947 va ser l'oboista solista a l'Orquestra Reial Danesa de Copenhaguen. Del 1947 al 1962 va dirigir l'Orquestra del Tívoli a Copenhaguen, amb la qual va liderar el moviment per a la música nacional moderna danesa. Va ensenyar al Conservatori Reial de Música de Copenhaguen des de 1932 fins a 1960, amb el títol de professor des de 1953. Va ser el fundador de la societat Ny Musik a Copenhaguen i un líder del moviment per a la música nacional danesa moderna.

## Referències

* 1 2 «Biografia». danskefilm.dk. [Consulta: 8 juliol 2024].
* 1 2 Thompson, O.; Bohle, B. The International Cyclopedia of Music and Musicians. Dodd, Mead, 1975, p. 682. ISBN 978-0-396-07005-4.
* ↑ «Dades». Brooklyn Daily Standard Union. [Consulta: 8 juliol 2024].
* ↑ «Biografia». Danskernes Historie Online. [Consulta: 8 juliol 2024].
* ↑ Denmark. Udenrigsministeriet. Denmark (en turc). Danish Ministry for Foreign Affairs and the Danish Statistical Department, 1964.
* ↑ «Foreningen Ny Musik». Seismograf. [Consulta: 8 juliol 2024].
# Universitat Tokai

La Universitat Tokai (en japonès: 東海大学, Tōkai Daigaku) és una universitat privada fundada per Shigeyoshi Matsumae amb seu a Tòquio. El campus principal és al districte especial de Shibuya. Altres seus es troben a les prefectures de Kanagawa (Hiratsuka i Isehara), Hokkaido, Kyushu i Shizuoka.
Històricament la Universitat de Tokai basava el seu prestigi en l'àmplia xarxa d'intercanvis amb institucions acadèmiques de la Unió Soviètica, els països del bloc socialista i d'Escandinàvia. Avui dia, encara que aquestes relacions s'han mantingut després de la caiguda del Teló d'acer i s'han ampliat fonamentalment als països del Sud-est d'Àsia, Orient Mitjà i Hispanoamèrica, la universitat és coneguda internacionalment per l'alt nivell de la Facultat de Ciències del Esport (especialment la secció de judo) i la d'Oceanografia.

## Referències

* ↑ «東京12大学 – 広がる学び、可能性は無限大». [Consulta: 20 abril 2022].
* ↑ «3 共同研究、受託研究の実績（平成１５年度上位３０大学）：文部科学省». [Consulta: 20 abril 2022].
* ↑ «東海大学 教員情報｜大学ポートレート». [Consulta: 20 abril 2022].
# Txemi Urtasun

Txemi Urtasun Uriz (Pamplona, 30 d'abril de 1984), és un jugador de bàsquet navarrès que juga d'escorta. Té un germà bessó, Álex Urtasun, que també s'ha dedicat professionalment al basquetbol.
El gener de 2022 va fitxar pel Basquet Manresa on només va estar només un mes. Dies més tard es va incorporar al Bàsquet Girona, on va contribuir a pujar l'equip a la Lliga ACB.

## Referències

* ↑ «Txemi Urtasun arriba al BAXI Manresa per reforçar els entrenam...». [Consulta: 17 gener 2022].
* ↑ «Txemi Urtasun rescindeix el seu contracte amb el BAXI Manresa». basquetmanresa.com, 25-02-2022 [Consulta: 1r novembre 2022].
* ↑ Coll, Josep «El Bàsquet Girona es reforça amb Txemi Urtasun». diaridegirona.cat, 27-02-2022 [Consulta: 1r novembre 2022].

## Enllaços externs

* Txemi Urtasun jugador a l'ACB
# Kunal Nayyar

Kunal Nayyar (hindi: कुणाल नैयर, nascut el 30 d'abril de 1981 a Londres, Anglaterra) és un actor indi nascut a Anglaterra. És conegut pel seu paper de Rajesh Ramayan Koothrappali a la sèrie de la CBS The Big Bang Theory.

## Biografia

Kunal Nayyar va néixer l'any 1981 a Londres, Anglaterra, però va créixer a Nova Delhi, per això té accent indi, on va anar a l'Escola St. Columba.
Quan va acabar la secundària, va emigrar als Estats Units, on va estudiar Administració a la Universitat de Portland i també va obtenir un postgrau en art a la Universitat Temple de Filadèlfia.
El darrer any a la Universitat de Portland, on també feia classes d'actuació, va ser candidat com a millor actor a l'obra The Rose Tattoo, i se'l va convidar a participar en una competència actoral al American College Theater Festival (ACTF), on va guanyar el Premi Mark Twain per la seva brillant actuació còmica, a més d'una beca per al prestigiós Sundance Theater Lab.
Va escriure l'obra aclamada per la crítica Cotton Candy, que encara continua en escena als teatres de Nova Delhi. Actualment escriu el seu primer guió cinematogràfic.
Va començar a actuar en obres de teatre i musicals i va debutar al cinema amb un petit paper en la comèdia S. C. I. E. N. C. E. (2004). Després va participar com a convidat a la sèrie Navy NCIS: Naval Criminal Investigative Service, fins que va ser escollit per interpretar Rajesh Koothrappali, un jove científic indi - que odia el menjar el seu país i que no pot relacionar-se amb el sexe oposat- a la sitcom The Big Bang Theory.
Nayyar va jugar a bàdminton per a l'equip de la seva escola a Nova Delhi i va competir en tornejos interestatals. El seu nom significa "el qui veu bellesa a cada cosa" i prové del nom d'un ocell de l'Himàlaia.
Actualment Nayyar resideix a Los Angeles.

## Filmografia

* S. C. I. E. N. C. E. (2004)
* NCIS (2007)
* The Big Bang Theory (2007-present)
* Ice Age: Continental Drift (2012)
# Un taxi malva

Un taxi malva (títol original en francès: Un taxi mauve) és una pel·lícula franco-irlandesa dirigida per Yves Boisset el 1977. Ha estat doblada al català.

## Argument

L'arribada d'una jove, Sharon (Charlotte Rampling), en un petit poble d'Irlanda trastoca el món quotidià fet d'amistats i de silenci de Philippe Marchal (Philippe Negrat), que s'ha refugiat en aquest poble després de la mort del seu fill, i de Jerry (Edward Albert), germà de Sharon, el petit d'una família de milionaris, exilat a Irlanda per la seva família a conseqüència d'una fosca història. En aquest país salvatge, tot sembla desenrotllar-se plàcidament llevat de quan sorgeix Taubelman (Peter Ustinov), personatge capritxós que sembla saber-ho tot sobre tothom, acompanyat de la seva encantadora i muda filla Anne (Agostina Belli) de la qual Jerry no va trigar a caure bojament enamorat. Tant com Sharon està determinada a descobrir qui és realment Taubelman.

## Repartiment

* Charlotte Rampling: Sharon
* Philippe Noiret: Philippe Marchal
* Peter Ustinov: Taubleman
* Fred Astaire: Doctor Scully
* Agostina Belli: Anne
* Edward Albert: Jerry
* Jack Watson: Sean

## Referències

* ↑ esadir.cat. Un taxi malva. esadir.cat.
* ↑ «Un taxi mauve». The New York Times.
# Rinspeed sQuba

El Rinspeed sQuba, desenvolupat per l'empresa suïssa Rinspeed, és el primer automòbil del món que es pot conduir tant a terra com sota l'aigua.

## Referències

* ↑ Adams, Stephen «Off-road rules of going for a sQuba drive». Daily Telegraph [Londres], 12-04-2008 [Consulta: 23 abril 2008].

## Enllaços externs

* Rinspeed sQuba - Lloc web oficial
* Rinspeed's first underwater Car (anglès)
# Paxton

«Paxton» té aquests significats:
# Astra Space

Astra Space és una empresa estatunidenca aeroespacial dedicada al llançament de satèl·lits lleugers.

## Història

L'empresa va ser fundada l'octubre de 2016 per Chris Kemp i Adam London.
L'11 de setembre de 2020 van intentar el primer llançament orbital amb el seu coet Rocket 3.1., però aquest va explotar poc després de l'enlairament.
El 15 de desembre de 2020 el coet Rocket 3.2. va arribar a l'espai, però no va aconseguir col·locar la seva càrrega en òrbita.
El 20 de novembre de 2021 van aconseguir el seu primer vol orbital, en el seu quart intent. El coet Rocket 3.3 (número de sèrie LV0007) es va enlairar de Kodiak, transportant una càrrega de prova de la Força Espacial dels Estats Units.
Fins al juny de 2022, Astra havia aconseguit dues missions reeixides de nou intents (de les quals dues suborbitals). A més, un desl coets va ser destruït abans del seu enlairament, en una prova en realitzada el 23 de març del 2020.
L'agost del 2022 els responsables de la companyia, després de múltiples llançaments fallits, anunciaven la retirava del seu coet "Rocket 3.3". A partir d'aquest moment els esforços es concentraven en un nou vehicle de llançament anomenat "Rocket 4.0".

## Instal·lacions

La seu de l'empresa és a l'antiga base naval d'Alameda, prop de San Francisco a Califòrnia.
Els llançaments dels seus coets han estat inicialment des del Pacific Spaceport Complex, situat a l'Illa Kodiak a Alaska.

## Vegeu també

* Rocket Lab
* Virgin Orbit

## Referències

* ↑ «Astra Reaches Orbit», 22-11-2021.
* ↑ setembre 2020, Mike Wall 12. «Astra's 1st orbital test launch fails during first-stage engine burn». Space.com. Arxivat de l'original el 15 setembre 2020. [Consulta: 16 setembre 2020].
* ↑ «Astra narrowly misses reaching orbit on second launch». SpaceNews, 15-12-2020. Arxivat de l'original el 1 octubre 2021. [Consulta: 16 desembre 2020].
* ↑ Foust, Jeff. «Astra’s Rocket 3.3 reaches orbit on fourth attempt». Space News. [Consulta: 20 novembre 2021].
* ↑ Sheetz, Michael. «Rocket startup Astra trying for an orbital launch again in July 2020, renewing fundraising efforts». CNBC, 16-06-2020. Arxivat de l'original el 17 juny 2020. [Consulta: 16 juny 2020].
* ↑ (4 August 2022). "Astra announces second quarter 2022 financial results". Nota de premsa.
* 1 2 «Astra Space Temporary Lease Agreement», 31-12-2018. Arxivat de l'original el 1 octubre 2021. [Consulta: 12 desembre 2020].

## Enllaços externs

* Astra Space - Lloc web oficial
# Kunama

Els kunama són un poble d'Eritrea; es creu que són uns 110.000.
Es divideixen en quatre grups: Aimasa (a l'oest de Barentu); Barka (al sud-est de Barentu); Marda (al nord-est de Barentu); i Tika (al sud de Barentu). Formen una societat matriarcal i els parentius es defineixen per línia materna. Els kunama es consideren els descendents dels axumites.
Ras Alula, governador etíop d'Eritrea, va combatre els kunama amb ajut italià. Itàlia va aconseguir finalment amb el control d'Eritrea i els kunama van gaudir de seixanta anys de pau, però després de la conquesta britànica (1942) altres ètnies foren afavorides i es van enfrontar als kunama en una guerra tribal anomenada guerra de Selbiat. A causa de la rancúnia per aquestos fets, els kunama van donar suport a Etiòpia durant la primera fase de la guerra d'alliberament. Armats pels govern etíop van agafar el control de la regió del riu Gash. Quan el Front d'Alliberament d'Eritrea fou eliminat pel Front Popular d'Alliberament d'Eritrea, aquest no els va considerar aliats fidels i al final de la guerra part dels kunama foren traslladats a altres parts del país, mentre una part emigrava al Sudan; els que van romandre a la seva zona tradicional entre els rius Gash i Seti, reben escassa ajuda del govern d'Eritrea. Als anys noranta es van organitzar en el Moviment Democràtic d'Alliberament dels Kunama d'Eritrea

## Referències

* Kunama Arxivat 2008-12-01 a Wayback Machine.
# Paillencourt

Paillencourt és un municipi francès, situat a la regió dels Alts de França, al departament del Nord. L'any 2006 tenia 982 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 935 | 946 | 943 | 1.006 | 930 | 950 | 982 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | René Charlet | PS |
| 2008- | Didier Delmotte | |
# Frénois (Costa d'Or)

Frénois és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 71 habitants.

## Demografia
### Població

El 2007 la població de fet de Frénois era de 71 persones. Hi havia 23 famílies, de les quals 3 eren unipersonals (3 dones vivint soles i 3 dones vivint soles), 10 parelles sense fills i 10 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 25 eren l'habitatge principal de la família, 9 eren segones residències i 5 estaven desocupats. 37 eren cases i 2 eren apartaments. Dels 25 habitatges principals, 18 estaven ocupats pels seus propietaris, 6 estaven llogats i ocupats pels llogaters i 2 estaven cedits a títol gratuït; 1 tenia una cambra, 1 en tenia tres, 6 en tenien quatre i 18 en tenien cinc o més. 21 habitatges disposaven pel capbaix d'una plaça de pàrquing. A 8 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Frénois el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 4 |
| 0 | 40 a 44 | 0 |
| 8 | 35 a 39 | 4 |
| 0 | 30 a 34 | 4 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 0 |
| 8 | 10 a 14 | 4 |
| 0 | 5 a 9 | 12 |
| 8 | 0 a 4 | 0 |

## Economia

El 2007 la població en edat de treballar era de 41 persones, 29 eren actives i 12 eren inactives. De les 29 persones actives 29 estaven ocupades (13 homes i 16 dones) i 1 aturada (1 dona i 1 dona). De les 12 persones inactives 7 estaven jubilades, 3 estaven estudiant i 2 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Frénois a l'INSEE.
* Évolution et structure de la population Fitxa amb el detall de dades de Frénois a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Combat del Congost

El combat del Congost fou un enfrontament armat produït l'any 1705 entre tropes de miquelets austriacistes revoltats a la comarca d'Osona sota el lideratge dels patriotes que havien inspirat l'anomenat Pacte dels Vigatans i les forces borbòniques comandades pel Comte de Centelles, comissionat pel Virrei de Catalunya Francisco Antonio Fernández de Velasco y Tovar. Hom el considera el primer enfrontament bèl·lic formal de l'aixecament militar austriacista del 1705.

## Antecedents

A la darreria de juny, un cop firmat ja el Tractat de Gènova amb els anglesos el 20 de juny del 1705, les tropes del líder dels Vigatans Carles de Regàs i Cavalleria entraren a Manlleu amb una partida de miquelets. Hi feren morts i incendiaren diverses cases. Poc després, Jaume Puig de Perafita, un altre cap vigatà, concentrà les seves tropes de miquelets a la Plaça de Vic i arengà la població alertant de l'enviament de tropes del Virrei Velasco.
Amb aquest pretext, Jaume Puig i Beuló pogué prendre mesures d'ordre militar sense que els botiflers de Vic s'hi poguessin oposar. S'ordenà el tancament dels portals i es prengueren mesures defensives, amb la qual cosa acabava d'iniciar-se l'aixecament militar austriacista del 1705. El Virrei nomenà el Comte de Centelles cap de les tropes borbòniques i li ordenà de sufocar l'aixecament militar.

## L'enfrontament

El 29 de juliol del mateix any, el diputat militar de la Generalitat Climent Solanell i el coronel Manegat que comandaven uns 400 homes es dirigia a la vila de Centelles. Amb ells s'havia de reunir el Marquès de Sant Telm i tres esquadrons. Des de Centelles, amb l'ajuda de la gent del poble, pensaven ocupar l'austriacista Vic. Els vigatans els sorprengueren quan provaven d'entrar a la Vegueria de Vic a través del congost del Riu Congost, afluent del riu Besòs, dispersant-los i prenent-los molt armament.
Les tropes borbòniques es referen i intentaren de nou d'entrar a la Plana de Vic, aquest cop amb 800 homes. Aquesta batalla dirigida hàbilment pel General Moragues significà la derrota de nou dels assaltants.

## Conseqüències

El mateix Comte de Centelles acabà per unir-se a les tropes revoltades dels Vigatans.

## Referències

* ↑ Pujal i Carrera, 1979, p. 53.
* ↑ Pujal i Carrera, 1979, p. 54.

## Bibliografia

* Pujal i Carrera, Lluís. General Moragues: pallarès insigne. Aedos, 1979. ISBN 8470032267.
# Paxita

La paxita és un mineral de la classe dels sulfurs. Rep el nom del llatí pax, que significa pau.

## Característiques

La paxita és un arsenur de fórmula química CuAs₂. Es tracta d'una espècie aprovada per l'Associació Mineralògica Internacional, i publicada per primera vegada el 1961. Cristal·litza en el sistema monoclínic. La seva duresa a l'escala de Mohs és 3,5.
Segons la classificació de Nickel-Strunz, la paxita pertany a «02.EA: Sulfurs metàl·lics, M:S = 1:2, amb Fe, Co, Ni, PGE, etc.» juntament amb els següents minerals: aurostibita, bambollaïta, cattierita, erlichmanita, fukuchilita, geversita, hauerita, insizwaïta, krutaïta, laurita, penroseïta, pirita, sperrylita, trogtalita, vaesita, villamaninita, dzharkenita, gaotaiïta, al·loclasita, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, oenita, anduoïta, clinosafflorita, löllingita, nisbita, omeiïta, rammelsbergita, safflorita, seinäjokita, arsenopirita, gudmundita, osarsita, ruarsita, cobaltita, gersdorffita, hol·lingworthita, irarsita, jol·liffeïta, krutovita, maslovita, michenerita, padmaïta, platarsita, testibiopal·ladita, tolovkita, ullmannita, wil·lyamita, changchengita, mayingita, hollingsworthita, kalungaïta, milotaïta, urvantsevita i reniïta.

## Formació i jaciments

Va ser descoberta a Černý Důl, a la Regió de Hradec Králové (República Txeca). També ha estat descrita a Alemanya i als Estats Units.

## Referències

* ↑ «Paxite» (en anglès). Mindat. [Consulta: 28 abril 2021].
# Miquel Serra

Miquel Serra és el nom dels següents personatges:
* Miquel Serra i Bonal (Peralada, 1867 - 1922) compositor de sardanes català
* Miquel Serra i Gòdia, polític català, batlle d'Alcarràs (ERC).
* Miquel Serra i Pàmies (Reus, 17 de gener de 1902 - Mèxic, 14 de juny de 1968) fou un polític català.
* Miquel Serra Magraner actual director del Diari de Balears
* Miquel Serra Maura, jurista mallorquí
* Miquel Serra de Gaieta Bonet (Sa Pobla, 1879 - Pollença, 1932) fou un empresari que produí una terra per blanquejar l'oli i els greixos denominada “Hispanite”.
* Miquel Serra i Sucarrats (Olot, 11 de gener de 1868 – la Vall d'Uixó, Plana Baixa 9 d'agost de 1936) va ser un eclesiàstic i bisbe català.
* Miquel Serra (cantant) (Eivissa, 1975), cantant balear.
# Mugendo

El mugendo ("camí il·limitat") és una art marcial moderna que ha desenvolupat un sistema d'entrenament basat en la filosofia del karate, combinant tècniques professionals de combat del kick-boxing, la defensa personal i el full contact karate. Les tècniques mil·lenàries d'orient s'uneixen amb la modernitat d'occident per a crear una art marcial que permet als alumnes una gran agilitat en els seus cops i moviments. En mugendo s'usa el cos com a mecanisme de comunicació entre les emocions i llurs expressions.
Gichin Funakoshi va crear el karate modern. El seu alumne Hironori Ōtsuka va fundar el karate wadō-ryū en 1934 combinant karate i jujutsu després de desavinences amb Funakoshi. Tatsuo Suzuki va recollir l'herència d'Ōtsuka i va difondre el karate wadō-ryū a Anglaterra en la dècada de 1960. Meiji Suzuki, alumne de Tatsuo Suzuki, i els seus companys Peter Meijic i George Canning en 1970 van combinar les tècniques de puntades de karate, tot mantenint-se molt proper al taekwondo, i afegint algunes kates semblants al karate-jiu-jitsu amb la intenció de ser una versió millorada del karate i una defensa personal més efectiva i van decidir utilitzar aquesta nova art marcial en combats de fullcontact, semicontact i no contact, tres estils de competició propis de les arts marcials mixtes.
Actualment, el 'mugendo es considera una simple, però molt desenvolupada mescla heterogènia de karate, karate-jiu-jitsu i kick-boxing (només en combat). El que realment el fa únic és que Meiji Suzuki decidí crear un sistema d'ensenyament diferent de qualsevol altre art marcial, que consisteix a treballar sempre en grup o en parelles, i això fa del mugendo una art marcial que treballa tant la tècnica com el treball en grup. Així va néixer el mugendo.

## Referències

* ↑ Martial Arts (en anglès). Smithmark Pub, 1995, p. 181. ISBN 9780831767662.
* ↑ Miguel Nacarino Karateyalgomas Revista Artes Marciales, 01-01-2022.
* ↑ «Entrevista a Master Ricardo Gress» (en castellà). El Budoka, 64, gener-fenrer 2022.

## Enllaços externs

* Escuelas de artes marciales y defensa personal en España: MUGENDO (castellà)
* Golden Kyu (castellà)
# Boiling Point

«Boiling Point» té aquests significats:
* Boiling Point (pel·lícula de 1990), dirigida i protagonitzada per Takeshi Kitano
* Boiling Point (pel·lícula de 1993), dirigida per James B. Harris i protagonitzada per Wesley Snipes i Dennis Hopper
* Boiling Point (pel·lícula de 2021), dirigida per Philip Barantini